4. การประกอบธุรกิจของแต่ละสายผลิตภัณฑ์

บริษัท ปุ๋ยเอ็นเอฟซี จำกัด (มหาชน)
ได้รับการส่งเสริมการลงทุนจากคณะกรรมการส่งเสริมการลงทุน
(BOI)ในการประกอบธุรกิจเป็นผู้ผลิตแม่ปุ๋ยและปุ๋ยเชิงประกอบที่เกษตรกรสามารถนำไปใช้ได้โดยตรง
เนื่องจากมีธาตุอาหารหลักครบตามที่พืชต้องการ คือ ไนโตรเจน (N) ฟอสฟอรัส (P)
และโปแตสเซียม (K) และเนื่องจากผลิตปุ๋ยจากวัตถุดิบพื้นฐาน
จึงสามารถแบ่งวัตถุดิบขายให้กับอุตสาหกรรมอื่น เช่น กรดกำมะถัน กรดฟอสฟอริค
แอมโมเนียเป็นต้น โดยโรงงานผลิตตั้งอยู่ในเขตนิคมอุตสาหกรรมมาบตาพุด จังหวัดระยอง
มีกำลังการผลิตปุ๋ย เชิงประกอบประมาณ 1 ล้านตันต่อปี กรดกำมะถันประมาณ 462,000 ตันต่อปี
และกรดฟอสฟอริคประมาณ 180,000 ตันต่อปี
ภายในโรงงานยังมีท่าเทียบเรือที่สามารถเทียบเรือบรรทุกสินค้าขนาดระวางขับน้ำสูงสุดถึง 60,000
เมตริกตัน ซึ่งสามารถขนถ่ายวัตถุดิบได้สูงสุด 1.5 ล้านตันต่อปี

จากการที่บริษัทมีกำลังผลิตต่ำกว่าจุดคุ้มทุน โดยมีผลสืบเนื่องมาจากการที่เครื่องจักรผลิตไม่ได้ตาม
กำลังผลิต ที่ออกแบบและโรงงานเสื่อมสภาพจากขาดการบำรุงรักษามาเป็นเวลานาน
การผลิตต่อไปจะต้อง เสียค่าใช้จ่ายในการซ่อมแซมสูง ซึ่งจะทำให้มีผลขาดทุนจากการดำเนินงาน
และยังมีความเสี่ยงในด้านอื่นๆ อีก เช่น ปัญหาสิ่งแวดล้อม เป็นต้น การนี้บริษัทได้ว่าจ้าง บริษัท
หลักทรัพย์ ซีมิโก้ จำกัด (มหาชน) ซึ่งได้ทำการศึกษา
ความเหมาะสมด้านการเงินในการดำเนินธุรกิจผลิตปุ๋ยเคมี และมีความเห็นว่า ณ
ปัจจุบันหากบริษัทหยุดการผลิตปุ๋ยเคมี
บริษัทจะมีผลขาดทุนจากการดำเนินงานน้อยกว่าที่มีการดำเนินการผลิตปุ๋ยเคมีต่อไป
จึงแนะนำให้บริษัทแต่งตั้งที่ปรึกษาอิสระทางเทคนิค เพื่อทำการศึกษาทางเลือกต่าง ๆ
และความเหมาะสมของการลงทุนในการปรับปรุงการผลิตปุ๋ยเคมี ดังนั้น
บริษัทจึงระงับการผลิตไว้เป็นการชั่วคราวเพื่อรักษากระแสเงินสดของบริษัท
ส่วนผลการศึกษาทางด้านเทคนิคนั้น
ที่ปรึกษาทางด้านเทคนิคมีความเห็นว่าโรงงานสามารถผลิตปุ๋ยเชิงประกอบได้ไม่เกิน 550,000
ตันต่อปีอย่างแน่นอนแม้ว่าจะลงทุนซ่อมแซมเครื่องจักรจากส่วนที่มองเห็นจากภายนอกประมาณ 238
ล้านบาท และ ส่วนที่ยังมองไม่เห็นจนกว่าจะถอดเครื่องจักรออกมาอีกประมาณ 170 ล้านบาท ทั้งนี้
เนื่องจากการปรับปรุงเครื่องจักรดังกล่าวเป็นเพียงการทำให้สามารถใช้งานได้ไม่ใช่การปรับปรุงเครื่องจักรให้ดีขึ้นหรือมีประสิทธิภาพเหมือนเครื่องจักรใหม่แต่อย่างใด
นอกจากนั้นการดำเนินงานผลิตปุ๋ยเคมีเชิงประกอบต่อไปยังมีความเสี่ยงต่อความปลอดภัยและสิ่งแวดล้อมตลอดจนชุมชนรอบข้าง
ดังนั้นบริษัท จึงจำเป็นต้องหยุดการผลิตปุ๋ยเคมีจากการใช้เครื่องจักรและอุปกรณ์ที่มีอยู่เดิมต่อไป

ลักษณะของผลิตภัณฑ์

ผลิตภัณฑ์ของบริษัทฯ แบ่งเป็น 4 ประเภท คือ

1.  ปุ๋ย

  บริษัทมีปุ๋ยเคมีจำหน่ายให้ลูกค้าในสูตรที่ตลาดต้องการ เช่น 16-20-0, 16-16-8, 15-15-15
  และ 18-46-0 ในเครื่องหมายทางการค้า เช่น ตราปุ๋ยแห่งชาติ, ตราสหกรณ์ เป็นต้น

2.  กรดกำมะถัน

  กรดกำมะถัน หรือ กรดซัลฟูริก เป็นวัตถุดิบในการผลิตกรดฟอสฟอริค ซึ่งเป็นวัตถุดิบในการผลิตปุ๋ย
  อีกทอดหนึ่ง บริษัทสามารถผลิตกรดกำมะถันใช้ได้เอง
  และได้นำกำลังการผลิตกรดกำมะถันส่วนที่เหลือ
  มาผลิตเพื่อจำหน่ายให้กับอุตสาหกรรมในประเทศด้วย

3.  แอมโมเนีย

  บริษัทนำเข้าแอมโมเนียจากต่างประเทศมาจำหน่ายให้กับอุตสาหกรรมในประเทศ

4.  ยิปซั่ม

  ยิปซั่ม เป็นผลิตภัณฑ์พลอยได้ที่เกิดจากการผลิตกรดฟอสฟอริค ปัจจุบัน บริษัทได้พัฒนายิปซั่มเพื่อใช้
  เป็นสารปรับปรุงคุณภาพดินและแก้ไขปัญหาดินเค็มจำหน่าย
  ภายใต้เครื่องหมายทางการค้าของบริษัท คือ ตรามนุษย์ดิน
  นอกจากนั้นบริษัทยังได้จำหน่ายให้กับอุตสาหกรรมอื่นด้วย โดยส่วนใหญ่ใช้เป็นวัตถุดิบ
  ในวัสดุก่อสร้าง

โครงสร้างรายได้ในระยะ 3 ปีที่ผ่านมา

  ------------------------------ --------- --------- ------- --------- ------- ---------
  โครงสร้างรายได้ของบริษัท ระหว่างปี                                                 
  2550 - 2552                                                                  

                                                             (หน่วย :           
                                                             ล้านบาท)           

                                 ปี 2550              ปี 2551            ปี 2552  

                                 มูลค่า      ร้อยละ     มูลค่า    ร้อยละ     มูลค่า    ร้อยละ

  รายได้จากการขายปุ๋ย               79        19.72     21      2.80      1       0.17

  รายได้จากการขายผลผลิตระหว่างทาง   241       59.80     648     86.74     323     40.06

  รวมรายได้จากการขาย              320       79.52     669     89.54     324     40.23

  รายได้จากการให้บริการ             58        14.31     73      9.70      73      9.06

  กำไรจากการจำหน่ายสิทธิการเช่าและ                                                 

  สินทรัพย์ถาวร                     -         -         -       -         404     100.26

  รายได้อื่น                        25        6.17      6       0.76      5       0.62

  รวมรายได้                       403       100.00    747     100.00    807     100.00

  ที่มา : งบการเงินของบริษัท                                                        

  อัตราเพิ่ม (ลด ) ของมูลค่า                                                        

  การจำหน่าย ( % )                (1,019)   (76.07)   349     108.87    (345)   (51.52)
  ------------------------------ --------- --------- ------- --------- ------- ---------

ด้านการตลาดและภาวะการแข่งขัน

การดำเนินธุรกิจในปี 2552 ที่ผ่านมา

1.  ปุ๋ย

ในปี 2552 บริษัท มียอดจำหน่ายปุ๋ยเคมี 530.67 ตัน หรือลดลงร้อยละ 74.28 เมื่อเทียบกับปี
2551

2.  กรดกำมะถัน

ในปี 2552 บริษัท มียอดจำหน่ายกรดกำมะถัน 77,268.65 ตัน หรือเพิ่มขึ้นร้อยละ 11.56
เมื่อเทียบกับปี 2551

3.  แอมโมเนีย

ในปี 2552 บริษัทมียอดจำหน่ายแอมโมเนีย 17,577.48 ตัน หรือเพิ่มขึ้นร้อยละ 14.94
เมื่อเทียบกับปี 2551

4.  ยิปซั่ม

ในปี 2552 บริษัทมียอดจำหน่ายยิปซั่ม 5,909.97 ตัน หรือลดลงร้อยละ 89.55 เมื่อเทียบกับปี
2551

ภาวะอุตสาหกรรมและการแข่งขัน

1.  ปุ๋ยเคมี

ในปี 2552 ผลผลิตทางการเกษตรโดยเฉพาะพืชเศรษฐกิจของประเทศมีราคาดีอย่างต่อเนื่อง ทำให้
การใช้พื้นที่เพาะปลูกในประเทศขยายตัวมากยิ่งขึ้น
ดังนั้นแม้ว่าราคาปุ๋ยเคมีในตลาดโลกยังคงมีราคาสูงเช่นเดียวกับ ปีที่ผ่านมา
เกษตรกรก็ยังมีความต้องการใช้ปุ๋ยเคมีเพิ่มมากขึ้น
เนื่องจากจำเป็นต้องใช้ในการบำรุงดินและพืชเพื่อ ให้ได้ผลผลิตที่ดีเป็นที่ยอมรับของตลาด
ดังนั้นปุ๋ยเคมีจึงนับว่ามีความสำคัญในภาคการเกษตร คือ เป็นปัจจัยการผลิต
เพื่อผลิตอาหารให้กับประชากรโลกและยังเป็นปัจจัยการผลิตที่สำคัญในการปลูกพืชเพื่อนำไปผลิตพลังงานทดแทนด้วยอีกทางหนึ่ง
ส่งผลให้ความต้องการใช้ปุ๋ยเคมีในประเทศปรับตัวสูงขึ้น

2.  กรดกำมะถัน

กรดกำมะถันเป็นวัตถุดิบพื้นฐานสำหรับอุตสาหกรรมพื้นฐานหลายประเภท เช่น ปุ๋ย แบตเตอรี่ สิ่งทอ
สี เยื่อกระดาษ สารส้ม ยาง เป็นต้น
ในประเทศไทยสามารถแบ่งผู้ผลิตตามกรรมวิธีการผลิตออกได้เป็น 2 ประเภท คือ
ผลิตจากการเผากำมะถัน และผลิตภัณฑ์พลอยได้ในอุตสาหกรรมถลุงแร่ การแข่งขันในตลาดขึ้นอยู่กับ
ปริมาณการผลิตของผู้ผลิตประเภทหลังเป็นสำคัญ
โดยหากสามารถผลิตได้เต็มกำลังการผลิตแล้วจะทำให้ประเทศ เกิดภาวะสินค้าล้นตลาด
จำเป็นต้องส่งออก

3.  แอมโมเนีย

แอมโมเนียเป็นวัตถุดิบพื้นฐานที่ใช้ในอุตสาหกรรมต่างๆ เช่น อุตสาหกรรมเคมี โลหะ เยื่อกระดาษ
ทำความเย็น เป็นต้น ในปี 2552
ที่ผ่านมาราคาแอมโมเนียในตลาดโลกยังคงปรับตัวสูงขึ้นตามราคาน้ำมันและ ก๊าซธรรมชาติ
ทำให้ราคาจำหน่ายในประเทศสูงขึ้น อย่างไรก็ดีจากข้อได้เปรียบของบริษัท
ที่มีถังเก็บขนาดใหญ่ตลอดจนอุปกรณ์การนำเข้า ที่มีมาตรฐาน จึงทำให้ต้นทุนดำเนินการต่ำ
อีกทั้งการขยายตัวของอุตสาหกรรมเคมี ยาง และพลาสติก ทำให้ความต้องการใช้แอมโมเนียเพิ่มขึ้น
และบริษัทยังคงสามารถแข่งขันในอุตสาหกรรมนี้ต่อไปได้

4.  ยิปซั่ม

การใช้ยิปซั่มแบ่งได้เป็น 2 ด้าน คือ ด้านเกษตรกรรม (เพื่อเป็นสารปรับปรุงดิน)
และด้านอุตสาหกรรม (ส่วนใหญ่ใช้ในอุตสาหกรรมวัสดุก่อสร้าง)
ในอดีตแหล่งยิปซั่มที่ใช้คือยิปซั่มธรรมชาติ แต่สำหรับยิปซั่มของบริษัท
เป็นยิปซั่มที่ได้จากการผลิตกรดฟอสฟอริคนั้นมีต้นทุนต่ำกว่า
จึงมีความสามารถในการแข่งขันด้านราคาสูงกว่า ในภาคการเกษตร
แต่เนื่องจากค่าขนส่งปรับตัวสูงขึ้นตามราคาน้ำมัน
ส่งผลให้ลูกค้ากลุ่มเป้าหมายได้ชะลอการสั่งซื้อสินค้า

แนวโน้มแผนการตลาดในอนาคต

บริษัทอยู่ระหว่างรอผลการศึกษาทางด้านเทคนิคเพิ่มเติมและทำการศึกษาความเป็นไปได้ในโครงการใหม่ๆ
นอกเหนือจากธุรกิจปุ๋ยเคมี ตามแผนงานที่จะใช้ทรัพยากรของบริษัท ให้เกิดประโยชน์อย่างเต็มที่
อาทิเช่น ศึกษา ด้านการใช้ระบบเครือข่ายเชื่อมโยงกันในการให้บริการขนส่งสินค้า
การขนถ่ายเคมีภัณฑ์และสินค้าเหลว การบริการคลังสินค้าและคลังสินค้าเหลว การกระจายสินค้า
เป็นต้น